Školský vzdelávací program
Pracovné vyučovanie
Vzdelávacia oblasť: Človek a svet práce
Vyučovací predmet: Pracovné vyučovanie
Ročník: 3. - 4. ročník
Učebný plán: 1 hodina týždenne – v súlade so ŠVP
Charakteristika predmetu
Pracovné vyučovanie na primárnom stupni vzdelávania je zamerané na široké spektrum pracovných činností a technológií založených na tvorivej tímovej spolupráci. Technickým vzdelávaním sú žiaci vedení k získaniu základných užívateľských zručností v rôznych oblastiach ľudskej činnosti. Vzdelávací obsah predmetu pracovné vyučovanie prispieva k vytváraniu životnej a profesijnej orientácie žiakov. Predmet je zameraný na rozvoj praktických pracovných zručností a doplňuje celé základné vzdelávanie o dôležitú zložku nevyhnutnú pre uplatnenie človeka v ďalšom živote a v spoločnosti.
Ciele a obsah predmetu
Žiaci:
rozlíšia  rôzne prírodné a technické materiály a ich význam pre človeka,
pochopia techniku ako nástroj na riešenie problémov reálneho života,
spoznajú základné vlastnosti materiálov a možnosti ich použitia v praxi,
získajú poznatky o pracovných činnostiach vo vybraných povolaniach a profesiách,
spoznajú ľudové tradície, remeslá a zhotovia tradičné produkty,
upevnia svoje kladné morálne a vôľové vlastnosti pri riešení technických problémov,
pracujú a riadia pracovnú činnosť v tíme,
narábajú s jednoduchým náradím na opracovanie materiálov bezpečne a dodržiavajú hygienu práce,
navrhujú vlastnú predstavu pri konštruovaní jednoduchých statických a pohyblivých modelov,
poznajú zásady stolovania a prípravy jednoduchých pokrmov.
Stratégia vyučovania
Vzdelávanie v tejto oblasti smerujeme k vytváraniu a rozvíjaniu kľúčových kompetencií žiakov tým, že vedie žiakov k:
Pozitívnemu vzťahu k práci a k zodpovednosti za kvalitu svojich i spoločných výsledkov práce,
Osvojeniu základných pracovných zručností a návykov z rôznych pracovných oblastí, k organizácii a plánovaniu práce a k používaniu vhodných nástrojov, náradia a pomôcok pri práci i v bežnom živote
Vytrvalosti a sústavnosti pri plnení zadaných úloh, k uplatňovaniu tvorivosti a vlastných nápadov pri pracovnej činnosti a k vynakladaniu úsilia na dosiahnutie kvalitného výsledku,
Poznávaniu okolitého sveta, k novému postoju a hodnotám vo vzťahu k práci človeka, technike a životnému prostrediu,
Chápaniu práce ako príležitosti k sebarealizácii, sebavzdelávaniu a k rozvíjaniu podnikateľského prostredia,
Orientácii v rôznych oboroch ľudskej činnosti, formách fyzickej a duševnej práce, a osvojeniu potrebných poznatkov a zručností pre ďalšiu životnú a profesijnú orientáciu
K schopnosti bezpečne sa správať v doprave a na komunikáciách
K rešpektovaniu environmentálnych hodnôt a chápaniu recyklácie materiálov a  produktov
1. Komunikatívne a sociálne - interakčné spôsobilosti
Pre utváranie a rozvíjanie tejto kľúčovej kompetencie využívame výchovné vzdelávacie stratégie, ktorými žiakov vedieme:
k samostatnosti a spolupráci vo dvojiciach a menších pracovných skupinách, výmene skúseností medzi žiakmi, 
k tímovému riešeniu problémov a používaniu skupinovej práci,
k rešpektovaniu druhého, 
sprostredkovať  informácie vhodným spôsobom/text, hovorené slovo/ tak, aby každý každému porozumel
k rozvíjaniu dôvery vo vlastné schopnosti a možnosti pri riešení úloh, sebakontrole, vytrvalosti a presnosti.
2. Interpersonálne a interpersonálne spôsobilosti
Výchovné a vzdelávacie postupy, ktorými:
vedieme žiakov poznávaniu zmyslu a cieľa učenia sa,
podporujeme u žiakov rozvoj schopností abstraktného a logického myslenia,
učíme k schopnosti využívať informačné technológie.
3. Schopnosti tvorivo riešiť problémy
Pre utváranie a rozvíjanie tejto kľúčovej kompetencie využívame výchovné vzdelávacie stratégie, ktoré žiakom umožňujú:
využívať osvojené, pojmy a postupy v praxi,
rozoznať problém, formulovať a vyberať možné riešenia,
uplatňovať základné myšlienkové operácie /porovnávanie, triedenie, analýza .../ ,
podporovať u žiakov hľadanie rôznych variantov pri riešení úloh, vyberať a zvažovať vhodnosť riešenia,
objavovať nové poznatky experimentovaním a vlastnou činnosťou,
rozvíjať sebadôveru vo vlastné schopnosti a možnosti pri riešení úloh,
korigovať nesprávne riešenie problému / vyhľadanie a oprava chýb/,
viesť k sebakontrole, k systematickej práci, vytrvalosti a presnosti.
4. V rovine vedomostí smerujeme k: 
-porozumeniu základným technickým problémom v kľúčových oblastiach techniky (materiály a technológie, komunikačné systémy, doprava a konštruovanie) na veku primeranej úrovni, 
-poznaniu základných životných potrieb rastlín v rámci pestovateľských prác, 
-poznaniu základnej techniky v domácnosti a bezpečnej manipulácii s ňou, 
5. V rovine pracovných činností a zručností smerujeme k: 
získavaniu pracovných skúseností a zručností v kľúčových oblastiach techniky, 
spôsobilosti kriticky používať informačné a komunikačné technické prostriedky, 
získaniu pracovných zručnosti pri opracovaní technických materiálov, 
spôsobilosti v oblasti konštruovania počnúc plánovaním až po prezentáciu produktu, 
osvojenia si bezpečného využívanie techniky v domácnosti, 
pestovaniu a ošetrovaniu základných druhov rastlín, 
získavaniu všeobecne využiteľných pracovných skúseností, 
využívaniu vhodných pracovných prostriedkov v bežnom živote, 
naučeniu sa pracovať v tíme
V tomto predmete si žiaci zvykajú na rôzne vyučovacie metódy:
priameho prenosu poznatkov (živé rozprávanie, opis spojený s pozorovaním, vysvetľovanie, besedu – dialogickú metódu,
sprostredkovaného prenosu poznatkov (pozorovanie prírodnín, pokus, demonštrácia aj prostredníctvom didaktickej techniky : interaktívna tabuľa, dataprojektor, počítače....)
práce s textom ( práca s učebnicou, ďalšou literatúrou)
V edukačnom procese výtvarnej výchovy využívame nielen základnú organizačnú formu vyučovaciu hodinu, ale aj exkurziu, vychádzku. 
Dôležitou stratégiou vo vyučovaní je schopnosť komunikovať. Umožniť žiakom rekonštrukciu predchádzajúcich vedomostí, aby si lepšie a trvalejšie zapamätali nové informácie. Žiakov treba vo veľkej miere zapájať do vyučovacieho procesu. Úlohou učiteľa je, aby žiaci nadobudli predovšetkým schopnosť: 
Samostatne sa učiť.
Vedieť aplikovať svoje vedomosti pružne a tvorivo.
Modifikovať informácie, aby mohli úspešne riešiť  neznáme problémy.
a) metódy:
motivačné rozprávanie a rozhovor (aktivizovanie poznatkov a skúseností žiakov), problémová metóda (upútanie pozornosti prostredníctvom nastoleného problému), rozprávanie (vyjadrovanie skúseností a aktívne počúvanie), výklad, beseda, opis, pozorovanie, práca s informáciami, demonštračná metóda (demonštrácia predmetov, javov a činností), heuristická metóda (učenie sa riešením problémov), prezentačná metóda (prezentácia s využitím dataprojektoru), samostatná práca žiakov (s encyklopédiou, s odborným časopisom, s počítačom, s internetom), zážitkové metódy
b) formy práce: 
individuálna, samostatná práca,  práca vo dvojiciach, skupinová práca (v trojiciach, štvoriciach či väčších skupinkách), hromadná práca
Hodnotenie predmetu
Hodnotenie má v prvom rade funkciu pozitívne motivovať žiaka a usmerniť jeho osobnostný vývoj. Učiteľ by sa mal vyvarovať paušálnych súdov a šablónovitých kritérií, nakoľko výtvarný prejav, ako aj vyjadrovacia úroveň žiakov v jednotlivých ročníkoch základnej školy majú veľmi širokú škálu. Je potrebné, aby učiteľ primerane hodnotil pracovno -výtvarné prejavy detí zo sociálne zaostalého prostredia, ako aj integrovaných detí s dyslexiou, dyskalkúliou  a pod. Žiaci sú hodnotení a klasifikovaní v súlade s Metodickým pokynom č.22/2011-R na hodnotenie žiakov základnej školy, ktoré schválilo MŠ  SR pod č.:2011-3121/12824:4-921  s platnosťou od 1.5.2011. 
Hodnotenie žiaka musí byť komplexné, založené na princípe individuálneho prístupu k osobnosti. Hlavným kritériom hodnotenia má byť individuálne zlepšenie vo výtvarných a pracovných zručnostiach, vedomostiach, psychomotorických schopnostiach, v snahe o lepšie výkony, ale i angažovanosť v pracovnom vyučovani. Z týchto okolností prevládajúcim znakom v smere k žiakovi by malo byť pozitívne hodnotenie, ale v smere k rodičom odbornejšie, komplexnejšie, objektívnejšie, ale z hľadiska pozitívneho smerovania pôsobenia rodiča na dieťa i konštruktívnejšie hodnotenie.
Na hodnotenie v predmete využívame tieto klasifikačné stupne:
Stupeň 1 (výborný)  
Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je  estetický. Výsledky jeho činností sú kvalitné až originálne.
Stupeň 2 (chválitebný) 
Žiak ovláda poznatky, pojmy a zákonitosti podľa učebných osnov a  vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a  výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.
Stupeň 3 (dobrý) 
Žiak má v celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.
Stupeň 4 (dostatočný)
Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj  v  ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.
Stupeň 5 (nedostatočný)
Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.
Hodnota známky: aktivita, záujem 100 %
Klasifikácia písomných prác:
100 – 90 %  = 1
89 – 75 % = 2
74 – 50 % = 3
49 – 25 % = 4
24 – 0% = 5
Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). V predmete TŠV sa realizuje najmä integráciou do tematických celkov Zdravie a jeho poruchy / Zdravý životný štýl a Telesná zdatnosť a pohybová výkonnosť – žiaci sa učia primerane veku využívať aplikácie, nositeľné zariadenia (smart hodinky, športtestre) a generatívnu AI ako pomocníka pri sledovaní pohybovej aktivity, tvorbe jedálnička či tréningového plánu, pričom si zároveň osvojujú kritický a bezpečný prístup k jej výstupom a udržiavanie zdravej rovnováhy medzi pohybom a používaním technológií (digitálny wellbeing).
Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, AIG – AI gramotnosť.


Učebné osnovy - 3. ročník
	Tematický celok/ Téma/Počet hodín
	Obsahový štandard
	Výkonový štandard
	Prierezové témy

	Človek a práca /2               
Poučenie o bezpečnosti pri práci
	BOZP, hygiena, pracovný a organizačný poriadok
	žiak ovláda  pracovný a organizačný poriadok, zásady BOZP, hygienické návyky
	AIG ,OSR, OZO, ENV, MDV      

	Založenie kútika živej prírody, poznávanie črepníkových rastlín
	založiť kútik živej prírody, poznávanie viac druhov črepníkových rastlín
	žiak dokáže založiť kútik živej prírody a pozná viac druhov črepníkových rastlín
	AIG ,OSR, OZO, ENV, MDV      

	Tvorivé využitie technických materiálov /6
Triedenie odpadu
Využitie odpadových materiálov
	odpadový prírodný a technický materiál, vlastnosti a druhotné využitie odpadového materiálu, triedenie odpadu
	žiak vie zdôvodniť využitie odpadových materiálov, vyhodnotiť druhy odpadu z domácnosti, uviesť možnosti druhotného využitia odpadového materiálu, preskúmať vlastnosti odpadových materiálov
	AIG ,OSR, OZO, ENV, MDV      

	Práca s papierom a kartónom
Obal na knihu
	papier a kartón, vlastnosti a použitie, základné suroviny na výrobu papiera strihanie, trhanie, skladanie, lepenie
	žiak pozná vlastnosti papiera,  vie zhodnotiť využitie papiera v praxi
	AIG ,OSR, OZO, ENV, MDV      

	Koláž z kartónu
	Výrobok z papiera a kartónu
	žiak vie zhotoviť výrobok z papiera a kartónu
	AIG ,OSR, OZO, ENV, MDV      

	Textil a jeho vlastnosti
	textil, vlastnosti textilu,  údaje na visačkách textilných materiálov výrobky
	žiak vie  rozlišovať jednotlivé textílie podľa nasiakavosti, krčivosti, udržiavania tepla 
čítať visačky na oblečení
	AIG ,OSR, OZO, ENV, MDV      

	Základné stehy
	predný a zadný steh
	žiak vie šiť predný a zadný steh
	AIG ,OSR, OZO, ENV, MDV      

	Výrobok z textilu
	zhotovenie výrobku z textilu
	žiak vie zhotoviť výrobok z textilu.
	AIG ,OSR, OZO, ENV, MDV      

	Základy konštruovania
/2
Význam a využitie dopravných prostriedkov
	dopravné prostriedky a zdvižné zariadenia
opis, význam a použitie dopravných prostriedkov a zdvižných zariadení
	žiak vie vysvetliť úlohu dopravných prostriedkov a zdvižných zariadení, diskutovať o bezpečnosti v doprave a na stavbe
	AIG ,OSR, OZO, ENV, MDV      

	Modely dopravných prostriedkov
	zhotovenie modelov dopravných prostriedkov zo stavebníc alebo z odpadových materiálov
	žiak vie zhotoviť dopravné objekty zo stavebníc alebo z odpadových materiálov
	AIG ,OSR, OZO, ENV, MDV      

	Ľudové tradície a remeslá /1                     
Vianočné dekorácie
	výroba vianočných dekorácií z rôznych materiálov, ľudové tradície Vianoc
	Žiak vie vyrobiť jednoduché vianočné dekorácie a pozná ľudové tradície Vianoc
	AIG ,OSR, OZO, ENV, MDV      

	Tvorivé využitie technických materiálov      /1
Vianočné ozdoby
	tradičné materiály a zdobené prvkami, vytvorenie jednoduchých ozdôb
	žiak vie vytvoriť jednoduchú vianočnú ozdobu a pozná tradičné materiály a zdobené prvky
	AIG ,OSR, OZO, ENV, MDV      

	Človek a práca /1/
Význam práce pre človeka
	význam učenia k príprave na budúce povolanie, práca v živote človeka
	žiak pozná význam učenia k príprave na budúce povolanie
	AIG ,OSR, OZO, ENV, MDV      

	Základy konštruovania/1
Bezpečnosť v doprave a na stavbe
	základné pravidlá bezpečnosti v doprave a na stavbe
	žiak ovláda  pravidlá bezpečnosti v doprave a na stavbe
	AIG ,OSR, OZO, ENV, MDV      

	Stravovanie a príprava pokrmov                      /6
Používanie kuchynského náradia a spotrebičov
Náradie a spotrebiče
	náradie, spotrebiče v kuchyni a  ich význam
	Žiak vie bezpečne používať kuchynské náradie a spotrebiče
	AIG ,OSR, OZO, ENV, MDV      

	Cena potravín
	nákup potravín, cenová kalkulácia nákupu, (ne)výhody nákupu na trhoviskách a v supermarketoch
	žiak vie simulovať nákup potravín, odhadnúť cenu plánovaného nákupu
	AIG ,OSR, OZO, ENV, MDV      

	Skladovanie potravín
	skladovanie potravín (miesto skladovania, dĺžka skladovania, záručná doba potravín)
	žiak vie zdôvodniť význam správneho skladovania potravín, vytvoriť tabuľku s údajmi o dĺžke skladovania potravín
	AIG ,OSR, OZO, ENV, MDV      

	Zeleninový šalát
Príprava desiatovej nátierky
	príprava zeleninového šalátu
	žiak vie pripraviť jednoduchý zeleninový šalát
	AIG ,OSR, OZO, ENV, MDV      

	Správne stolovania
	zásady správneho stolovania, úprava stola pred stolovaním
	žiak vie prezentovať zásady správneho stolovania, upraviť stôl pred stolovaním
	AIG ,OSR, OZO, ENV, MDV      

	Jednohubky na rôzne spôsoby
	príprava jednohubiek na rôzne spôsoby
	žiak vie pripraviť jednohubky na rôzne spôsoby
	AIG ,OSR, OZO, ENV, MDV      

	Ľudové tradície a remeslá       /2
Veľkonočné ozdoby
	význam jednotlivých tradícií počas Veľkej noci, výroba veľkonočných ozdôb a doplnkov
	žiak pozná veľkonočné tradície a vie vyrobiť veľkonočné ozdoby a doplnky
	AIG ,OSR, OZO, ENV, MDV      

	Veľkonočné ozdoby
	výroba veľkonočných ozdôb a doplnkov.
	žiak vie  vyrobiť veľkonočné ozdoby a doplnky .
	AIG ,OSR, OZO, ENV, MDV      

	Tvorivé využitie technických materiálov /1
Záložka do knihy
	výroba vlastnej záložky do knihy z papiera a z iných odpadových materiálov
	žiak vie vyrobiť záložku do knihy z papiera a z iných odpadových materiálov
	AIG ,OSR, OZO, ENV, MDV      

	Človek a práca /1
Vplyv techniky na prácu človeka
	príklady vplyvu techniky na prácu človeka
pozitívne a negatívny vplyvy techniky na prácu človeka
	žiak pozná vplyv techniky na prácu človeka, pozitívne a negatívny vplyvy techniky na prácu človeka
	AIG ,OSR, OZO, ENV, MDV      

	Základy konštruovania /4
Základné časti bicykla
	základné časti bicykla a jeho elementárna údržba 

	žiak vie vymenovať základné časti bicykla a urobiť elementárnu údržbu bicykla
	AIG ,OSR, OZO, ENV, MDV      

	Bezpečná jazda na bicykli
	správna kontrola bicykla pred jazdou
	žiak vie urobiť správne kontrolu bicykla pred jazdou
	AIG ,OSR, OZO, ENV, MDV      

	Bezpečná jazda na bicykli
	jazda na bicykli na dopravnom ihrisku
	žiak vie správne jazdiť na bicykli
	AIG ,OSR, OZO, ENV, MDV      

	Leporelo: Jazda na bicykli
	vytvorenie leporela, ktoré bude slúžiť ako príručka bezpečnej jazdy na bicykli kreslenie, lepenie a strihanie
	žiak vie vytvoriť leporelo, ktoré bude slúžiť ako príručka bezpečnej jazdy na bicykli
	AIG ,OSR, OZO, ENV, MDV      

	Ľudové tradície a remeslá /5
Ozdoba z drôtu
	výroba jednoduchej ozdoby z drôtu
	žiak dokáže vyrobiť jednoduchú ozdobu z drôtu
	AIG ,OSR, OZO, ENV, MDV      

	Regionálne ľudové remeslá
	remeselnícka dielňa, múzeum, skanzen
	žiak pozná  regionálne ľudové remeslá
	AIG ,OSR, OZO, ENV, MDV      

	Ľudový odev
	návrh vlastného tradičného ľudového odevu
	žiak vie nakresliť návrh vlastného tradičného ľudového odevu
	AIG ,OSR, OZO, ENV, MDV      

	Ľudová výšivka

	návrh vlastnej ľudovej výšivky
	žiak vie nakresliť návrh vlastnej ľudovej výšivky
	AIG ,OSR, OZO, ENV, MDV      

	Vyhodnotenie celoročnej práce
	
	
	AIG ,OSR, OZO, ENV, MDV      





Učebné osnovy - 4. ročník
	Tematický celok/ Téma / Počet hodín
	Obsahový štandard
	Výkonový štandard
	Prierezové témy

	Úvod
Úvodná hodina
	oboznámenie sa s obsahom pracovného vyučovania a bezpečnosťou počas vyučovacích hodín
	žiak ovláda bezpečnostné pravidlá počas hodín pracovného vyučovania
	AIG ,OSR, OZO, ENV, MDV      

	Človek a práca
„Moja firma“
„Môj obchod“ - tvorba jednoduchého projektu
	technické vynálezy a ich vplyv na výber povolania
povolania budúcnosti v súvislosti s novými vynálezmi
pracovné príležitosti v regióne, najžiadanejšie povolania
	Žiak vie:
uviesť príklady technických vynálezov,
vyhľadať informácie o pracovných možnostiach vo svojom regióne,
zrealizovať jednoduchý projekt
	AIG ,OSR, OZO, ENV, MDV      

	Technické materiály
Plast - vytvorenie obrázka napr. auta z plastových vrchnákov
	technický materiál - plast, jeho vlastnosti 
výrobky: z plastu
	Žiak vie:
uviesť základné vlastnosti vybraných druhov technických
materiálov (plastu),
zhotoviť ľubovoľný výrobok z plastu
	AIG ,OSR, OZO, ENV, MDV      

	Technické materiály
Korok - vytvorenie postavy, zvierat, hmyzu, podložky pod nádoby, rôzne dekorácie a hračky
	technický materiál - korok, jeho vlastnosti 
výrobky: z korku
	Žiak vie:
uviesť základné vlastnosti vybraných druhov technických materiálov (korok),
zhotoviť ľubovoľný výrobok z korku
	AIG ,OSR, OZO, ENV, MDV      

	Technické materiály
Špagát -  zhotoviť náramok priateľstva s použitím uzlov
	technický materiál - špagát, jeho vlastnosti 
výrobky: zo špagátu
hľadať v encyklopédiách alebo na internete spôsoby spletenia špagátov formou uzlov
	Žiak vie:
uviesť základné vlastnosti špagátu
zhotoviť ľubovoľný výrobok zo špagátu
spôsoby spletenia špagátov formou uzlov
	AIG ,OSR, OZO, ENV, MDV      

	Technické materiály
Papier a kartón -  priestorové vystrihovačky
	technický materiál - papier a kartón, ich výroba, základné suroviny na ich výrobu a vlastnosti 
výrobky: z papiera - priestorové vystrihovačky
	Žiak vie:
uviesť základné vlastnosti papiera a kartónu 
uviesť základné suroviny na ich výrobu
zhotoviť priestorovú vystrihovačku z papiera
	AIG ,OSR, OZO, ENV, MDV      

	Technické materiály
Papier a kartón -  šarkan
	technický materiál - papier a kartón, ich výroba, základné suroviny na ich výrobu a vlastnosti 
výrobky: z papiera a kartónu - šarkan
	Žiak vie:
uviesť základné vlastnosti papiera a kartónu 
uviesť základné suroviny na ich výrobu
zhotoviť šarkana z papiera a kartónu
	AIG ,OSR, OZO, ENV, MDV      

	Technické materiály
Papier a kartón -  robot
	technický materiál - papier a kartón, ich výroba, základné suroviny na ich výrobu a vlastnosti 
výrobky: z kartónu - robot
	Žiak vie:
uviesť základné vlastnosti kartónu 
zhotoviť robota z kartónu
	AIG ,OSR, OZO, ENV, MDV      

	Technické materiály
Textil - ozdobné stehy - záložka do knihy
	textil – vlastnosti textilu, nasiakavosť, farebná kombinovateľnosť a pod., 
údržba textilu
stehy (krížikový, stonkový, a iné)
	Žiak vie:
vyšiť ozdobné stehy 
pozná vlastnosti textilu
zásady starostlivosti o textil
	AIG ,OSR, OZO, ENV, MDV      

	Technické materiály
Textil -  oprava poškodenej ponožky technikou štopkania
	textil – technika štopkania, ako sa štopká, si žiaci môžu pozrieť na videu: https://www.youtube.com/watch? feature=player_embedded&v=4nY1jTVyBE0)
	žiak ovláda opraviť ponožku technikou štopkania
	AIG ,OSR, OZO, ENV, MDV      

	Technické materiály
Textil - zhotovenie bábiky alebo zvieratka s využitím techniky štopkania a použitia ozdobných stehov.
	zhotovenie výrobku z textilu štopkaním a použitím ozdobných stehov
	Žiak vie:
zhotoviť výrobok z textilu štopkaním a  použitím ozdobných stehov
	AIG ,OSR, OZO, ENV, MDV      

	Ľudové tradície a remeslá
Vianočné tradície
	ľudové tradície na sv. Mikuláša, Luciu
výroba mikulášskeho darčeka
	Žiak vie:
uviesť  ľudové tradície na sv. Mikuláša, Luciu
zhotoviť jednoduchý mikulášsky darček
	AIG ,OSR, OZO, ENV, MDV      

	Ľudové tradície a remeslá
Vianočné tradície
	príprava cesta, pečenie vianočných medovníkov, vytvorenie šablóny medovníkov, príprava polevy, pečenie a zdobenie medovníkov
	Žiak dokáže:
pripraviť cesto na medovníky
vytvoriť šablóny medovníkov
postup pečenia medovníkov
pripraviť polevu
zdobiť medovníky
	AIG ,OSR, OZO, ENV, MDV      

	Ľudové tradície a remeslá
Vianočné tradície - vianočná ozdoba
	význam Vianoc. 
výroba vianočnej ozdoby.
	žiak pozná význam Vianoc. 
vie zhotoviť produkt symbolizujúci túto tradíciu – vianočné ozdoby.
	AIG ,OSR, OZO, ENV, MDV      

	Technické materiály
Drevo -  projekt ošetrenia poškodených stromov
	dreviny: stromy (ihličnaté, listnaté), kríky, vlastnosti drevín, drevené predmety, poškodené dreviny
	Žiak vie:
uviesť rozdiel medzi kríkmi a stromami,
zistiť výskyt stromov v okolí,
navrhnúť projekt ošetrenia poškodených stromov
	AIG ,OSR, OZO, ENV, MDV      

	Technické materiály
Drevo - výrobok z dreva -  zvieratká, postavy, kŕmidla a pod.
	ohýbanie, oddeľovanie, spájanie a úprava povrchu dreva
výrobok z dreva
	Žiak vie:
zhotoviť výrobok z dreva
	AIG ,OSR, OZO, ENV, MDV      

	Základy konštruovania
Konštrukcie zo stavebníc alebo zo škatúľ
	konštrukcie okolo nás a ich spoločenský význam
výrobky: obydlia, mosty, pohyblivé detaily strojov, vrtuľka...
stavebnice, alebo rôzny technický materiál   
	Žiak dokáže:
zhotoviť konštrukcie zo stavebníc alebo zo škatúľ,
opísať konštrukcie stavieb vo svojom okolí
	AIG ,OSR, OZO, ENV, MDV      

	Základy konštruovania
Elektrický obvod, zdroje elektrickej energie
	elektrická energia, zdroje (obnoviteľné a neobnoviteľné) a ich vplyv na životné prostredie, výroba elektrickej energie, význam a šetrenie, bezpečné zaobchádzanie s elektrickými zariadeniami
elektrický prúd, elektrický obvod, zdroj, spotrebič
výrobky: hračka s využitím jednoduchého elektrického obvodu - žiarovka E 10, tenký vodič, spínač, batéria 4,5 V
	Žiak vie:
prezentovať zásady bezpečnej práce s elektrickými zariadeniami,
vysvetliť význam šetrenia elektrickou energiou,
zhotoviť výrobky s využitím zapojenia jednoduchého elektrického obvodu
	AIG ,OSR, OZO, ENV, MDV      

	Základy konštruovania
Technické komunikačné prostriedky
	technické komunikačné prostriedky, historické a moderné, ich výhody a nevýhody
	Žiak vie:
porovnať komunikáciu na diaľku v minulosti a v súčasnosti,
napísať správu prostredníctvom SMS alebo cez e-mail,
vysvetliť výhody a nevýhody moderných komunikačných prostriedkov
	AIG ,OSR, OZO, ENV, MDV      

	Ľudové tradície a remeslá
Fašiangy
	fašiangy - zvyky a tradície - powerpointová prezentácia
výroba masky
	Žiak vie:
uviesť zvyky a tradície počas Fašiangov
zhotoviť fašiangovú masku
	AIG ,OSR, OZO, ENV, MDV      

	Základy konštruovania
Ochrana životného prostredia - projekt
	projekt na tému: „Ochrana životného prostredia“
	Žiak vie:
vypracovať jednoduchý projekt o ochrane životného prostredia.
	AIG ,OSR, OZO, ENV, MDV      

	Základy konštruovania
Ochrana životného prostredia - projekt
	prezentácia projektu na tému: „Ochrana životného prostredia“
	Žiak vie:
prezentovať jednoduchý projekt o ochrane životného prostredia.
	AIG ,OSR, OZO, ENV, MDV      

	Príprava pokrmov
Stolovanie, skladanie servítok
	stôl na slávnostnú príležitosť
skladanie servítok
zásady stolovania
	Žiak dokáže:
navrhnúť úpravu stola na slávnostnú príležitosť
skladať servítky
	AIG ,OSR, OZO, ENV, MDV      

	Príprava pokrmov
Pokrmy na oslavu
	pokrmy na oslavu (napr. nepečená ovocno-smotanová torta, ovocná šťava, chlebíčky)
	Žiak dokáže:
pripraviť jednoduché pohostenie
	AIG ,OSR, OZO, ENV, MDV      

	Príprava pokrmov
Vhodné a nevhodné potraviny
	vhodné pokrmy na kúpalisko, výlet a pod.
	Žiak vie:
uviesť  príklady vhodných potravín na špecifické udalosti
	AIG ,OSR, OZO, ENV, MDV      

	Ľudové tradície a remeslá
Veľkonočné tradície
	zvyky, tradície a význam Veľkej noci-  powerpointová prezentácia
	Žiak vie:
uviesť aké boli zvyky a tradície Veľkej noci
uviesť význam Veľkej noci
	AIG ,OSR, OZO, ENV, MDV      

	Ľudové tradície a remeslá
Veľkonočné tradície
	význam Veľkej noci. Výroba veľkonočnej ozdoby
	žiak pozná význam Veľkej noci.
vie zhotoviť produkt symbolizujúci túto tradíciu – veľkonočné ozdoby.
	AIG ,OSR, OZO, ENV, MDV      

	Príprava pokrmov
Kultúra stolovania
	kultúra stolovania na Slovensku a vo svete
	žiak pozná  kultúru stolovania na Slovensku a vo svete
	AIG ,OSR, OZO, ENV, MDV      

	Ľudové tradície a remeslá
Drotárstvo
	ľudové remeslá
drotárstvo
výrobok z drôtu, napr.:  hlavolam, zvieratko, dom a pod., podľa vlastnej fantázie.
	Žiak dokáže:
vymenovať ľudové remeslá,
zhotoviť produkty súvisiace s ľudovými remeslami
	AIG ,OSR, OZO, ENV, MDV      

	Ľudové tradície a remeslá
Tkáčstvo
	ľudové remeslá
tkáčstvo
zhotovenie jednoduchej pomôcky na tkanie - postup na:  http://eucebnica.url.ph/eu/uncategorized/7-2-2-tkacstvo/ 
	Žiak dokáže:
zhotoviť jednoduchú pomôcku na tkanie
	AIG ,OSR, OZO, ENV, MDV      

	Ľudové tradície a remeslá
Hrnčiarstvo
	hlina, hrnčiarstvo, keramika, práca na hrnčiarskom kruhu, modranská keramika
modelovanie – hra na hrnčiara
	žiak pozná históriu hrnčiarstva a techniku práce
	AIG ,OSR, OZO, ENV, MDV      

